384 A MAGYAR TUD. TÁRSASÁG ÉRTEKEZÉSEI. 
a királynak személyes jelenléte, mint ezen városoknak legfelső birája , 
patvarkodás büntetésében marasztalja. 
A 27-ik ágazat , mely a véghelyekbe futó szolgákról és jobbágyok- 
ról az 1613: 36-ik ágazatot megujítja következő hozzáadásokkal: 1) Hogy, 
habár a véghelyekre költöző két vagy három osztozatlan testvéreknek 
egyike zsoldba állana, a többit még is a kapitány , az 1556: 31-ik cikk 
szerint megkéretvén, visszaadni, s másképen is a biráknak és egy esküdt- 
nek jelenlétében fölöttök igazságot szolgáltatni tartozzék, és ha ezt meg- 
tenni vonakodnék , a szökevény jobbágyok vagy szolgák által okozott ká- 
roknak megtéritésével, és azoknak kétszeres vérdíjokkal bünhödjék; s 
mindezek jószágaiból az alispán által elengedhetlenül vétessenek meg. — 
2) Hogy a véghelyen katonai zsoldba álló jobbágy örökségét s ingatlan va- 
gyonát veszítse el, és ha a katonai szolgálatból kiáll, ismét előbbi urához 
visszatérni tartozzék , s a kapitány őtet visszaadni köteles legyen. 
A 28-ik ágazat, melyben rendeltetik: hogy a főpapokhoz , bárók- 
hoz , nemesekhez , polgáriakhoz , kiváltságos mezővárosokba , vagy szabad 
hajduk közé futó jobbágyokat vagy szolgákat visszakérő per ezután min- 
den perorvoslatoknak kizárásával az 1556: 31-ik ágazat mellett tárgyal- 
tassék. 
A 47 és 48-ik ágazat, melyek rendelik: hogy a harmincad mind 
a királynak mind az erdélyi fejedelemnek birtokaiban a hazafiak jogainak 
sértetlenül tartásával régi szokás szerint, s újítások behozása nélkül sze- 
dessék, s hogy a nemesek és a királyi szabad vagy mezővárosok az or- 
szágnak határai között vásárlott és ki nem vitt bármily áruktól , s a tulaj- 
don majorsági termesztményeiktól, midőn azokat összehordják, és haza 
viszik , harmincad- és vámfizetéssel, valamint addig , ugy ezután se terhel- 
tessenek , kötelesek lévén mégis magokat ezen mentességeknek gyakorla- 
tában minden csalástól óvni. 
A 49-ik ágazat, melyben a rendek tanusítják: hogy ő felsége ko- 
ronázásának alkalmával a slavóniai rendeknek igen kegyelmes biztosító 
oklevelet adott, és hogy annak minden pontját és ágazatait szentűl meg- 
tartani ezen országgyűlés alatt is igérte. 
Az 52-ik ágazat, mely rendeli: hogy a szentgáli nemesek az 1618: 
24-ik törvénycikk szerint Veszprém vármegyének birósága alatt álljanak, 
és ha az alatt lenni vonakodnának , a vármegye által nádor elébe vonat- 
ván , törvényt állani köteleztessenek. 
